Chris Heaton-Harris

Is polaiteoir Sasanach é Christopher Heaton-Harris MP (a rugadh ar an  28 Samhain 1967), agus ball den Pháirtí Coimeádach. Ceapadh é mar Rúnaí Stáit do Thuaisceart Éireann ar 6 Meán Fómhair 2022. 

D’fhóin sé roimhe seo mar Phríomh-Aoire an Rialtais i dTeach na dTeachtaí agus mar Rúnaí Parlaiminte don Státchiste ó mhí Feabhra go Meán Fómhair 2022. 

Tá Heaton-Harris go mór i bhfábhar Brexit agus é ina Chathaoirleach le 6 bliana anuas ar an European Research Group – an grúpa d'fheisirí parlaiminte sa bPáirtí Caomhach a bhí i mbun feachtais ar son na Breatimeachta.

Tús a shaoil 
Rugadh Heaton-Harris ar an 28 Samhain 1967 agus d’fhreastail sé ar Scoil Tiffin i Kingston upon Thames.  D’fhreastail sé ar Polaiteicnic Wolverhampton, a rinneadh Ollscoil Wolverhampton de i 1992 .

D’oibrigh sé don ghnó teaghlaigh ag New Covent Garden Market, sular ghlac sé ceannas an ghnó What4 Ltd   ar láimh ón a athair ar feadh aon bhliain déag.

Gairm pholaitiúil 
In olltoghchán na R-A sa bhliain 1997 níor éirigh leis ina iarracht suíochán a bhuachan sa toghcheantar Leicester Theas. 

Bhí sé ina Fheisire de Pharlaimint na hEorpa do Lár na Tíre Thoir ó 1999 go 2009. 

Ní raibh fonn air fanacht san Eoraip ach níor éirigh leis suíochán a bhuachan arís i fothoghchán sa toghcheantar Leicester Theas sa bhliain 2004.Cuireadh Heaton̠-Harris ar an 'A list' den pháirtí nuair a tháinig sé ar ais ó Pharlaimint na hEorpa in 2009. Toghadh é thar ceann Daventry san olltoghchán Westminister sa bhliain 2010.

Ceapadh é go díreach mar Chathaoirleach ar an nGrúpa Taighde na hEorpa (European Research Group) in Westminister agus d'fhan sé sa phost sin go dtí 2016.

Bhí Heaton-Harris ina fhuip i rialtas Theresa May ó 2017 go 2018. 

D’fhóin sé mar Leas-Cheannaire ar Theach na dTeachtaí agus mar Ard-Reachtaire an Rítheaghlaigh ó Eanáir go Meitheamh 2018. Bhí sé ina Aire Breatimeachta ó 2018 go 2019, sular éirigh sé as chun tacú leis an dara tairiscint do cheannaireacht na gCaomhach de chuid Andrea Leadsom, tairiscint a chaill sí do Boris Johnson . 

Ar 25 Iúil 2019, cheap Johnson é ina Aire Stáit Iompair. 

Ceapadh Heaton-Harris ina Aire Stáit don Eoraip an 19 Nollaig 2021 nuair a aistríodh freagracht aireachta don Eoraip amach as an Oifig Comh-Aireachta agus chuig an Oifig Gnóthaí Eachtracha.   Bhí sé ina Aire Stáit don Eoraip faoin Rúnaí Eachtracha Liz Truss ó 2021 go 2022.

I mí Feabhra 2022 ceapadh Heaton-Harris ina Phríomh-Aoire ar an bPáirtí Coimeádach. Bhí mar chúntóir aige Chris Pincher; d'éirigh Pincher as a chúram mar Leas-Phríomh-Aoire Rialtas na Breataine i mí Iúil, i bhfianaise líomhaintí faoi mhí-iompar gnéis. Bhris an scannal sin rialtas Johnson.

Rúnaí Stáit do Thuaisceart Éireann 
Cheap Liz Truss é mar Rúnaí Stáit do Thuaisceart Éireann ar 6 Meán Fómhair 2022.  Dúirt Heaton-Harris go díreach gur bhfearr leis ceist an Phrótacail a shocrú tré chomhráití. Ach dúirt sé freisin go bhfeidhmeofar reachtaíocht ar an gceist "más gá".

Ar 28 Deireadh Fómhair. gheall sé go ndéanfadh sé gach a bhféadfadh sé lena chinntiú nach mbeadh seirbhísí poiblí thíos leis.

Féach freisin 

 Prótacal Éireann / Thuaisceart Éireann

Tagairtí

Státrúnaithe Thuaisceart Éireann
Daoine a rugadh i 1967
Daoine beo
Daoine LADT
Feisirí de Pharlaimint na hEorpa
An Páirtí Coimeádach
Eoraisceiptigh